На основу Закона о стечају ("Сл. гласник РС", бр. 104/2009, 99/2011 - др. закон, 71/2012– одлука УС, 83/2014, 113/2017, 44/2018 и 95/2018) и у складу са Националним стандардом бр. 5 о начину и поступку уновчења имовине стечајног дужника, стечајни управник у поступку стечаја над стечајним дужником “BIO-ELIKSIR” доо Бајмок- у стечају, из Бајмока, Ул. ЈНА бб, објављује:

ПОЗИВ ЗА ДОСТАВЉАЊЕ ПОНУДЕ ЗА ИЗРАДУ ПРОЦЕНЕ ВРЕДНОСТИ **СТЕЧАЈНОГ ДУЖНИКА КАО ПРАВНОГ ЛИЦА**

1. УВОД

Решењем Привредног суда у Суботици бр. СТ-28/2023 од 15.06.2023. године отворен је стечајни поступак над стечајним дужником “BIO-ELIKSIR” доо Бајмок- у стечају. Решењем Привредног суда СТ-28/2023 од 18.09.2023. одређено је банкротство стечајног дужника.

2. СВРХА ПРОЦЕНЕ

Сврха процене је да се утврди вредност стечајног дужника, као правног лица. Стечајни управник ће у складу са чланом 132. став 2. процену доставити суду, одбору поверилаца и сваком разлучном, односно заложном повериоцу који има разлучно односно заложно право на имовини која је предмет процене и продаје.

3. ИЗВЕШТАЈ О ПРОЦЕНИ

Проценитељ је дужан по завршетку процене да достави Извештај о процени у три оригинална примерка у писаној и електронској форми која ће морати да садржи следеће:

* Прецизно означен предмет процене, дефиницију вредности уз опис метода коришћења у процени,
* Закључак о процењеној ликвидационој вредности стечајног дужника као правног лица.

4. МЕТОД ПРОЦЕНЕ

Метод процене је прописан Законом о стечају, Националним стандардом и МРС. Понуђачи су дужни да опишу методе које намеравају да користе у својој процени.

У складу са Националним стандардом бр. 5 по којем утврђивање процењене вредности врши се у складу са Међународним стандардима финансијског извештавања.

5. ИНФОРМАЦИЈЕ ЗА ПОНУЂАЧЕ

Имовинu стечајног дужника чини регистрован индивидуални ЖИГ: БИО-ЕЛИКСИР капи за синусе под регистарским бројем 47117 у Регистру жигова.

Плаћање извршене процене ће се извршити након уновчења стечајног дужника као правног лица и добијене сагласности стечајног судије.

Заинтересовани понуђачи писане понуде подносе најкасније до **22.01.2024**. године на адресу канцеларије стечајног управника – Ул. Косовска бр. 50, Пачир 24342.

Понуде доставити у два примерка у затвореној коверти са назнаком ПРУЖАЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА „БИО-ЕЛИКСИР“ ДОО БАЈМОК- У СТЕЧАЈУ.

Понуђач уз понуду доставља фотокопију докумената која не смеју бити старија од 12 месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације. Понуда треба да садржи:

* Доказе о испуњености услова из тачке 6. овог огласа
* Имена чланова ужег тима који ће радити процену са задужењима и референцама
* Рок у којем ће завршити процену
* Цену за пружену услугу исказану у динарима
* Рок за исплату накнаде за извршену услугу

Уз понуду доставити:

* Лиценцу овлашћеног проценитеља, решење АПР-а
* Доказе о стручности
* Референце досадашњег рада

У случају потребе додатних података, доставе документације о имовини стечајног дужника, за опредељеност понуде заинтересована лица могу се јавити стечајном управнику Емилиа Стефановић, тел: 062/404-590 или путем e–mail: stefanovic.emilia2@gmail.com.

У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене, и то искључиво са Листе понуђача добијене од стечајног упавника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.

Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити писмено обавештење. Цена није једини критеријум приликом одабира проценитеља.

6. УСЛОВИ КОНКУРИСАЊА

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

* Да је регистрован за обављање делатности код надлежног органа,
* Да поседује лиценцу за обављање послова овлашћеног проценитеља
* Да испуњава квалификационе услове, односно да располаже довољним кадровским и техничким капацитетом за вршење услуге из понуде.

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Стечајни управник

\_\_\_\_\_\_\_\_\_\_\_\_\_\_\_\_\_\_

Емилиа Стефановић